《客从远方来六首 其一》
明代·黄淮

客从远方来，遗我齐纨素。拂拭生光辉，洁白谁不慕。

兰茝散馀香，犹绕来时路。什袭谨闭藏，不使缁尘污。

尘污尚可浣，但恐色非故。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。